Document ID: 31997D0131

ΑΠΟΦΑΣΗ ΤΟΥ ΣΥΜΒΟΥΛΙΟΥ της 17ης Δεκεμβρίου 1996 για τη σύναψη της συμφωνίας υπό μορφήν ανταλλαγής επιστολών για την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων (97/131/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πρόταση της Επιτροπής,
Εκτιμώντας:
ότι η Κοινότητα και η Νέα Ζηλανδία άρχισαν διαπραγματεύσεις για τον προσδιορισμό των υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων 7
ότι οι διαπραγματεύσεις αυτές κατέληξαν σε συμφωνία, η οποία υπογράφηκε στις 17 Δεκεμβρίου 1996 7
ότι, για να μην υπάρξει διακοπή του εμπορίου, και μέχρις ότου κάθε μέρος κοινοποιήσει στο άλλο ότι έχουν ολοκληρωθεί οι αντίστοιχες διαδικασίες για την κύρωση της εν λόγω συμφωνίας όπως προβλέπεται στο άρθρο 18 παράγραφος 1 δεύτερο εδάφιο, τα δύο μέρη συμφώνησαν να την εφαρμόσουν σε προσωρινή βάση από την 1η Ιανουαρίου 1997, σύμφωνα με συμφωνία υπό μορφήν ανταλλαγής επιστολών 7
ότι η συμφωνία αυτή θα πρέπει να εγκριθεί,
ΑΠΟΦΑΣΙΖΕΙ:
Άρθρο 1
Η συμφωνία υπό μορφήν ανταλλαγής επιστολών σχετικά με την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων, εγκρίνεται εξ ονόματος της Κοινότητας.
Το κείμενο συμφωνίας υπό μορφήν ανταλλαγής επιστολών επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο το οποίο είναι αρμόδιο να υπογράψει τη συμφωνία υπό μορφήν ανταλλαγής επιστολών, δεσμεύοντας την Κοινότητα.
Άρθρο 3
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 17 Δεκεμβρίου 1996.

Labels: 17
0
6
18
15